Svensk prinsebryllup: – Vi begynner å bli nervøse
I et eksklusivt intervju forteller paret om forventningene, kjærligheten og fremtiden. De traff hverandre første gang i forbindelse med en lunsj med felles venner. De kikket sjenert på hverandre, begynte å gå på stevnemøter og ble etter hvert et par. – Da vi begynte å treffes, forsto jeg hvilken fantastisk person hun er, sier prins Carl Philip og ser bort på sin «fästmö», som er svensk for forlovede.Paret virker forventningsfulle og forelskede, og i intervjuet med det svenske nyhetsbyrået TT smiler, tuller og ler de, og avslutter hverandres setninger. – Det er nå man begynner å forstå at det nærmer seg, som jo er veldig kult og spennende. Vi begynner å bli litt nervøse, sier prinsen. – Jeg tror alle er nervøse før møtet med svigerforeldrene, sier hun. Hellqvist forteller at det krever forberedelser å komme inn i det kongelige selskap. – Uansett hvor mye man leser er det vanskelig å sammenligne med erfaringer. Å prate med erfarne mennesker som er i sammenhenger jeg skal komme inn i, og forsøke å forstå hvordan alt henger sammen, har selvsagt vært en prosess, sier hun. Kjendislivet er imidlertid ikke nytt for Hellqvist. Hun var med i realityshowet Paradise Hotel i 2005 og hennes modellbilder vakte stor oppmerksomhet da forholdet til prinsen ble kjent. – Det er mange som vi si at jeg har gjort feil i livet, men jeg ser det som erfaringer, sier hun. Bakgrunn:Sofia Hellqvists vei fra arbeiderfamilie til kongens bordHellqvist har vært en av gründerne i organisasjonen Project Playground, og hun forteller at hun vil fortsette å engasjere seg i barne- og ungdomsarbeid. Prinsesse Madeleine skal få sitt andre barn i juni, men Carl Philip og Sofia er ordknappe når det kommer spørsmål om egne barn. – Barn er herlige, men vi tar virkelig ett skritt av gangen. Dronning Sonja, kronprinsparet, prinsesse Märtha Louise og Ari Behn er blant gjestene i det svenske bryllupet, har Slottet opplyst til NTB. Kong Harald skal imidlertid ikke i bryllupet, trolig på grunn av andre forpliktelser. Gjestene vil ifølge Aftonbladet bli underholdt av den svenske DJ-en Avicii og popduoen Icona Pop.
Et liv som prinsesse venter Sofia Hellqvist, som om knappe to uker gifter seg med Sveriges prins Carl Philip. Foreløpig har ikke paret planlagt noen familieforøkelse.